‘Los Phiyega uit,’ sê ANCPhiyega Sizane het die DA daarvan beskuldig dat hy “elke verwikkeling in die polisie as ŉ geleentheid sien om politieke punte te wen.” Hy sê dit is ŉ vernietigende en opportunistiese vorm van opposisie. Die DA het vroeër geëis dat Phiyega geskors moet word hangende die uitkoms van ŉ ondersoek teen haar na ŉ aanklag van dwarsboming van die gereg. Dianne Kohler-Barnard, DA-LP, sê die Wet op Arbeidsverhoudinge maak voorsiening vir skorsing indien ŉ werknemer betrek is by aanklagte van wangedrag, indien daar prima facie-getuienis van skuld is en as die werknemer ‘n ondersoek na hom of haar onbillik kan beïnvloed.Die onafhanklike polisie-ondersoekdirektoraat (Opod) het Dinsdag bekend gemaak dat hy bewerings teen Phiyega ondersoek. Sy word onder meer daarvan beskuldig dat sy lt.genl. Arno Lamoer, Wes-Kaapse polisiehoof, ingelig het oor ondersoeke teen hom. Phiyega ontken die bewerings.